stanford-oval/wikipedia huggingface dataset:
Malesian kansanliike (puolue)
Ideologia ja kannanottoja

Puolue on CALD:n täysmääräinen jäsen. Lisäksi se on Liberal Internationalin tarkkailijajäsen.
Puolueohjelmansa mukaan GERAKAN kannattaa mm.:
Kaikkien malesialaisten asioiden ajamista etniseen taustaan katsomatta
Yksityisen ja julkisen sektorin parempaa yhteistyötä talouskasvun luomiseksi
Kovempia panostuksia ympäristönsuojeluun
Naisten aseman vahvistamista politiikassa
Rahavallan syntymisen estämistä
Marathása

Marathásan alue merkittynä Kyproksen karttaan vaaleanruskealla.
Marathása (Μαραθάσα eli Κοιλάδα Μαραθάσας, Koiláda Marathásas) on laakso Tróodos-vuoristossa Kyproksen saarella. Sen nimi tulee oletettavasti alueella kasvavasta fenkolista (márathos). Alueen suurimpia kyliä ovat Kalopanagiótis, Moutoullás, Oíkos, Pedoulás ja Pródromos.
Aiheesta muualla

Kuvia tai muita tiedostoja aiheesta Marathása Wikimedia Commonsissa
Lari Väänänen

| Lari Väänänen |
| --- | --- |
 Lari Väänänen Pihlajakatu 23:n edessä
Näyttelijä(t):  Ronny Roslöf
Kesto:  2011, 2012–2017, 2018–2019
Ensi- esiintyminen:  Osa 2193: Heidi saa karkailun loppumaan (1. joulukuuta 2011)
Viimeinen esiintyminen:  Osa 3576: Jiri Viitahousu (30. toukokuuta 2019)
Henkilötiedot
Koko nimi:  Lari Väänänen
Ammatti:  tarjoilija, ATK-konsultti
Sukupuoli:  mies
Ikä:  22
Asuinpaikka:  Helsinki
Suhteet
Vanhemmat:  Ilkka Väänänen (isä) äiti (kuollut syöpään Larin ollessa nuorempi)
Puoliso(t):  Kalle Laitela (ex-kihlattu) Elias Vikstedt (kuollut)
Lapset:  Ilja Taalasmaa (kuollut)
Tädit ja sedät:  Raakel Kurki (kuollut)
Serkut:  Marianna Kurki   Johanna Kurki (kuollut)
Infobox OKNimi-testi OK: 
Lari Väänänen (es. Ronny Roslöf) on kuvitteellinen hahmo suomalaisessa televisiosarjassa Salatut elämät. Sarjassa ensiesiintymisensä vuonna 2011 tehnyt Lari poistui sarjasta marraskuun alussa vuonna 2015, mutta palasi takaisin sarjaan saman vuoden joulukuussa. Seuraavan kerran Lari poistui sarjasta keväällä 2017 ja teki paluun helmikuussa 2018 parin jakson ajaksi. Lari palasi jälleen sarjaan syksyllä 2018, mutta poistui toukokuussa 2019. Hän muutti Vuosaareen.
Homoseksuaalinen Lari on tullut suosituksi hahmoksi sarjassa yhdessä on-off-poikaystävänsä Elias Vikstedtin kanssa. Pari tunnetaan nimellä ”Larias”, ja heidän tarinaansa on käännetty YouTubessa usealle eri kielelle. Suositulla tarinalla on faneja ympäri maailman. 23. maaliskuuta 2017 nähdyssä jaksossa Lari poistui sarjasta Elias käsikädessä.
Kiusaaja-Lari

Lari esiintyi sarjassa ensimmäisen kerran Eliaksen muutettua Suomeen Brysselistä. Lari oli jääkiekkojengin kapteeni ja koulun kuningas, joka oli kiusannut Tale Taalasmaata jo pitkään haukkuen poikaa esimerkiksi homoksi. Lari alkoi kiusata myös Eliasta tajutessaan tämän olevan oikeasti homo. Sanavalmis Elias ei kuitenkaan hetkahtanut kiusanteosta, mikä sai Larin kiusaamaan poikaa entistä ahkerammin: tämä sai muun muassa Talen muuttamaan Eliaksen Facebook-profiilin nimeksi ”Elisa Vikstedt” ja latasi profiilikuvaksi muokatun kuvan Eliaksesta kukkamekossa.
Suhteet > Iida Mustonen

Kun Iida Mustosen ja tämän poikaystävän, Janne Haukkalan suhteen ajauduttua kriisiin Heidi Aaltosen takia, Iida päätti tehdä Jannesta mustasukkaisen Larin avulla. Lari oli innolla mukana Iidan ollessa yksi koulun suosituimpia tyttöjä ja kaksikko alkoikin seurustella. Iida alkoi kuitenkin pian oikeasti ihastua Lariin, joka näytti Iidalle toista harvemmin nähtyä puoltaan tukemalla tyttöä tämän äidin kuoltua. Lari ja Elias joutuivat olemaan yhä enemmän tekemisissä keskenään, koska Elias oli Iidan paras ystävä.
Suhteet > Elias Vikstedt

Pian Iidan ja Larin suhteen alettua myös Elias löysi kumppanin, Ville Kurtin. Lari ei katsonut tätä hyvällä ja väitti vihaavansa homojen nuolemista yli kaiken. Tosiasiassa Lari tuli Eliaksesta pikkuhiljaa mustasukkaiseksi ja päätti kostoksi hakata pojan jenginsä kanssa naamiaisbileiden päätteeksi. Kun Elias ja Lari olivat kahden syrjäisellä kujalla ja Larin oli tarkoitus lyödä poikaa, tämä ei kuitenkaan pystynyt siihen vaan päätyi suutelemaan Eliasta paljastaen tälle oikeat tunteensa. Lari pakeni paikalta, mutta myöhemmin alkoi avautua Eliakselle itsestään enemmän, myöntäen, ettei voisi ikinä tulla kaapista homovastaisen isänsä ja jääkiekkoharrastuksensa takia.
Pian Elias alkoi kehittää tunteita Laria kohtaan, ja kaksikko päätyi sänkyyn työskennellessään kouluprojektin parissa Eliaksen luona. Ahdistunut Lari pakeni paikalta, mutta kaksikolle alkoi pian käydä selväksi, että tunteet olivat liian vahvoja. Lopulta Lari jätti Iidan, mutta Elias ei heti lämmennyt Larille tietäessään pojan olevan syvällä kaapissa. Lopulta kaksikko päätti aloittaa salasuhteen. Suhde ei kuitenkaan kauaa pysynyt salassa. Pian Tale, Janne, Matleena Rintala, Katariina Mäkelä ja Kalle Laitela tiesivät totuuden. Iida järkyttyi saadessaan tietää salasuhteesta. Pojat päättivät erota, kun Lari halusi keskittyä jääkiekkoon ja lähteä Kanadaan. Suunnitelmat kuitenkin kaatuivat, kun Iida levitti koko koululle suutelukuvia Larista ja Eliaksesta. Jääkiekkoporukka pahoinpiteli ja hylkäsi Larin. Polvensa loukannut Lari joutui lopulta heittämään hyvästit haaveilleen urheilu-urasta.
Lari ja Elias palasivat yhteen tajuttuaan edelleen rakastavansa toisiaan. Pian Larin homofobinen Ilkka-isä sai kuitenkin vihiä poikansa homoseksuaalisuudesta ja yritti naittaa tätä työkaverinsa tyttärelle. Lopulta Lari myönsi isälleen homoutensa. Lari tajusi, ettei Ilkka hyväksy asiaa ja karkasi asumaan Eliaksen luokse. Ilkka kuitenkin etsi keinoja pitää pojat erossa toisistaan: ensin Ilkka sulki Larin kontaktit Eliakseen ja sittemmin vei poikansa eheytymisleirille. Pian Lari tajusi Eliaksen pettäneen häntä Miska Koistisen kanssa ja päätti yrittää eheytyä homoudesta sydän murtuneena. Elias päätyi jättämään Larin, joka tuli kuitenkin pian toisiin aatoksiin. Lari palasi kotiin ja korosti olevansa pysyvästi homoseksuaali. Kun Ilkka jatkoi totuuden vastustamista, Lari hylkäsi kotinsa ja yritti palata Eliaksen luokse. Elias oli kuitenkin alkanut tapailla Miskaa ja ilmoitti, ettei hän näe tulevaisuutta Larin kanssa.
Suhteet > Kalle Laitela

Camilla Mustavaaran häädettyä Katariinan ja Jiri Viitamäen asunnostaan oli Lari vähällä joutua taas kodittomaksi, mutta tutustui Kalleen, joka otti Larin asumaan luokseen. Lari pääsi pian töihin Cafe Mooseen. Elias alkoi pian esittää mustasukkaisuuden merkkejä Larista Kallen lähellä ja päätyi auttamaan poikaa salaa rahallisesti tämän hävitettyä Moosen kassarahat. Katariinan järjestämissä tanssiaisissa tapahtuneen ammuskelun jälkeen Lari tajusi olevansa vain ystävä Eliakselle ja päätti siirtyä elämässään eteenpäin. Lari ja Kalle alkoivat ikäerostaan huolimatta lähentyä, ja lopulta pari päätyi suutelemaan. Lari ja Kalle aloittivat läheistensä vastustelusta suhteen ja Lari alkoi viimein olla lähes sinut homoutensa kanssa myös julkisesti.
Lari asuu kadulla

Asunnoton Lari päätyi asumaan maahanmuuttajien ränsistyneeseen taloon ja ryöstelemään ruokansa. Pian Eliaksen poikaystävä Miska sai tietää Larin kodittomuudesta ja alkoi auttaa tätä pienten avustusten muodossa. Lari kuitenkin hukkasi Miskan antamat rahat. Pojan pelastukseksi koitui Katariina, joka löysi Larin maahanmuuttajien talosta ja otti tämän asumaan kotiinsa Pihlajakadulle. Lari kohtasi Heidin kanssa yhteen muuttaneen Marianna-serkkunsa. Poika päätyi suutelemaan Eliasta, mutta tämä päätti säilyttää suhteensa Miskaan.
Marianna kaappaa Larin ja Eliaksen

Larin ja Kallen suhde ajautui pian kriisiin, kun Kalle asetti työnsä miesystävän edelle ja lähti työmatkalle Intiaan ilman Laria siitä huolimatta, että oli luvannut ottaa tämän mukaan mutta lopulta ei halunnut menettää mainettaan sairaalassa. Lari ajautui taas Eliaksen luokse, jolla puolestaan oli ongelmia suhteessaan Miskan kanssa. Larin ja Eliaksen tunteet alkoivat lämpiämään, kun nämä päätyivät tutkimaan Mariannan puuhia. Lopulta kaksikko päätyi sänkyyn, mutta päätti silti pysyä yhdessä kumppaniensa kanssa. Pojat eivät kuitenkaan ehtineet sopia riitojaan Kallen ja Miskan kanssa, sillä paljastumistaan pelkäävä mielisairas Marianna kaappasi pojat. Kalle ja Miska saivat tietää pettämisestä sillä välin kun pojat olivat kaapattuina. Miskan ja Eliaksen suhde päättyi, koska Eliaksella oli tunteita Laria kohtaan, eikä Miska halunnut enää seurustella Eliaksen kanssa. Elias yritti saada Larin takaisin, mutta Lari valitsi Kallen.
Isyyssotku

Lari muutti Heidin asuntoon vuokralle tytön lähdettyä vaihtoon Lontooseen ja nautti uudesta vapaasta elämästään. Pian kuitenkin Lari sai kuulla Jannen tekemän isyystestin näyttäneen negatiivista ja että tämä ei olekaan todennäköisesti Sannin Ilja-pojan isä kuten on luultu. Kauhukseen Lari alkoi muistaa tapahtumia Moosen kassaryöstön tapahtumayöstä, jolloin päätyi kännissä ja sydän särkyneenä harrastamaan seksiä Sannin kanssa homoudestaan huolimatta. Lari päätyi tivaamaan Sannilta onko Ilja hänen lapsensa ja Sanni totesi sen olevan hyvinkin todennäköistä. Kaksikko ei varmistanut asiaa, mutta päätti salata sen kaikilta suojellakseen parisuhteitaan Talen ja Kallen kanssa peläten näiden loukkaantuvan jos kuulevat totuuden. Lari väitti Sannille, että ei tunne isällisiä tunteita Iljaa kohtaan, mutta on kuitenkin päätynyt katselemaan poikaa eri lailla kuin aiemmin. Tämän lisäksi Lari on tuntenut ahdistusta joutuessaan salaamaan miesystävältään Kallelta olevansa tämän siskopuolen lapsen isä sekä valehtelemaan myös parhaalle ystävälleen Jannelle vauva-asiasta. Ismon ja Kristiinan häissä Lari kuitenkin paljasti totuuden kaikille. Lari lähti yksin pelastamaan Iljaa hänet kaapanneelta sosiaalivirkailijalta, mutta Elias tuli aseen kanssa paikalle ja samassa rytäkässä Lari sai osuman luodista, jonka Elias ampui vahingossa, koska sosiaalivirkailija yritti estää häntä. Tilanteesta Lari joutui leikkaukseen ja hengityskoneeseen. Kun Sanni ja Ilja poistuivat sairaalasta Larin huoneesta, niin hetken myöhemmin Larin sydän pysähtyi ja Lari elvytettiin uudelleen.
Larin pikapaluu Porin koulutuksessa

Helmikuussa 2018 Lari teki vierailun sarjassa, kun Kalle Laitela, Peppi Puolakka ja Pietari Haukkala menivät Poriin koulutukseen. Selvisi, että Lari asuu Porissa ja toimii siellä ATK-konsulttina. Lari ja Kalle tapailivat, mutta Kalle päätti olla uskollinen Sami Kososelle.
Larin paluu

Lari palasi jälleen syksyllä 2018 jaksossa 3422, jolloin hän korjasi Kallen työkoneen. Hänestä oli tullut IT-asentaja. Hän lähti kuitenkin pois keväällä 2019, pitkän säädön Kallen kanssa jälkeen.
Rakkauselämä

Iida Mustonen (suhde, päättynyt)
Elias Vikstedt (suhde, päättyi Eliaksen kuolemaan)
Kalle Laitela (suhde, päättynyt)
Sanni Pohjonen (yhden illan suhde, suhteesta syntynyt Ilja, kuollut)
Malesian kansalliskirjasto

| Malesian kansalliskirjasto> Perpustakaan Negara Malaysia |
| --- | --- |
 Logo
 Malesian kansalliskirjasto Kuala Lumpurissa.
Sijainti:  232 Jalan Tun Razak, 50572 Kuala Lumpur, Malesia
Koordinaatit:  3.1706°N, 101.7111°E
Tyyppi:  kansalliskirjasto
Perustettu:  1966 (aluksi osa kansallisarkistoa), 1972
Vapaakappaleoikeus:  1966-
Johtaja:  Nafisah Ahmad
Kotisivut
Malesian kansalliskirjasto (malaijiksi Perpustakaan Negara Malaysia (Ibu Pejabat); lyh. PNM; engl. National Library of Malaysia, lyh. NLM) on Malesian pääkaupungissa Kuala Lumpurissa toimiva kansalliskirjasto.
Malesiassa säädettiin vapaakappaleita koskeva laki vuonna 1966. Sen mukaan kirjojen julkaisijoiden tuli antaa kaksi julkaisemaansa teoskappaletta Malesian kansalliskirjastolle. Tästä syystä perustettiin samana vuonna aluksi Malesian kansallisarkiston osana toiminut kansalliskirjasto. Erillistä Malesian kansalliskirjastoa koskeva säädös annettiin vuonna 1972. Sittemmin (1986) säädettiin, että kansalliskirjastolle tuli antaa viisi kappaletta painettuja julkaisuja ja kaksi muuten julkaistua teosta.
Hallinnollisesti kirjasto toimii Malesian turismi-, taide- ja kulttuuriministeriön alaisuudessa. Kansalliskirjastoa johtaa Ms. Dato’ Nafisah Ahmad.
Malesian kansalliskirjasto toimii maassaan kirjojen ja muiden erillisteosten kansainvälisen ISBN-standarditunnuksen sekä sarjajulkaisujen ISSN-tunnuksen myöntäjänä.
Malesialaisten lukutaito

Yhdistyneiden kansakuntien kehitysohjelma UNEPin mukaan Malesian vähintään 15-vuotiaista asukkaista oli lukutaitoisia 93,1 prosenttia vuonna 2010.
Aiheesta muualla

Kuvia tai muita tiedostoja aiheesta Malesian kansalliskirjasto Wikimedia Commonsissa
Marcelo Carrusca

Marcelo Adrián Carrusca (s. 1. syyskuuta 1983 La Plata) on argentiinalainen jalkapalloilija, joka pelasi urallaan kotimaansa lisäksi meskikossa, Turkissa ja Australiassa. Carrusca on 172 senttimetriä pitkä, ja hänen pelipaikkansa oli keskikentän keskellä tai vasemmalla laidalla.
Carrusca aloitti ammattilaisuransa vuonna 2001 Estudiantesissa, josta hän siirtyi 27. heinäkuuta 2006 turkkilaisseura Galatasarayhin. Hän allekirjoitti istanbulilaisseuran kanssa viisivuotisen sopimuksen, mutta hän pelasi siellä vain kaksi kautta.
Carrusca pelasi Argentiinan alle 20-vuotiaiden maajoukkueessa 16 ottelua ja teki niissä kaksi maalia. Hän pelasi kuusi ottelua nuorten maailmanmestaruuskilpailuissa 2003 Argentiinan sijoittuessa neljänneksi.
Marcelo Bordon

| 0 | 1 | 2 |
| --- | --- | --- |

Henkilötiedot
Koko nimi: Marcelo José Bordon
Syntymäaika: 7. tammikuuta 1976 (ikä 48)
Syntymäpaikka: Ribeirão Preto, Brasilia
Pelipaikka: puolustaja
Pituus: 189 senttimetriä
Paino: 90 kg
Junioriseurat
1983–1993 1993–1995: Botafogo FC de Ribeirão Preto São Paulo FC
Seurat
| Vuodet | Seura | O (M) |
| 1995–1999 1999–2004 2004–2010 | São Paulo FC VfB Stuttgart FC Schalke 04 | 070 0(2) 129 (11) 168 (14) |
Maajoukkue
| 2004 |  Brasilia | 001 0(0) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2010.  Maajoukkueuran tilastot päivitetty 19. elokuuta 2007.
Marcelo José Bordon (s. 7. tammikuuta 1976) on brasilialainen jalkapalloilija. Bordon aloitti ammattilaisuransa São Paulossa. Vuonna 1999 hän siirtyi Stuttgartiin, jossa hän viiden vuoden aikana pelasi 129 ottelua ja teki 11 maalia. Stuttgartista Bordon siirtyi vuonna 2004 Schalkeen, jossa hän pelasi vuoteen 2010 saakka 168 ottelun verran (14 maalia). Kauden 2010–2011 hän pelasi qatarilaisessa Al-Rayyanissa.
Maisa Tännu

Maisa Tännu (tai Tennu synt. Tyrväällä, k. 1600-luvulla) oli suomalainen nainen, joka tuomittiin noituudesta kuolemaan. Hän oli toiminut parantajana, mutta keskeisempää oikeudenkäynnissä olivat uhkailut, joista oli usein seurannut onnettomuuksia.
Maisa Tännu oli maankiertäjänoita, joka kierteli eri kylissä ja vaati ruokaa ja kestitystä. Todistajien mukaan jonkun oli aina kannettava hänen maitopyttyään ja ruokasäkkiään tai kyyditettävä häntä loitsujen pelossa. Pitäjän kappalaisen mukaan eukkoa ei koskaan oltu nähty kirkossa eikä Herran ehtoollisella.
Vuonna 1654 Tännu haastettiin ensimmäisen kerran oikeuteen. Hän oli asunut loisena Satakunnan Kiukaisissa erään talonpojan pirtissä. Isäntä oli päättänyt karkottaa hänet kuultuaan huhuja hänen noituudestaan. Maisa oli uhkaillut häntä, ja kolmen päivän kuluttua isännältä oli kuollut hevosia. Paneliassa hän ei ollut saanut  pyytämiään villoja ja talon emännän kättä oli alkanut särkeä.
Maisa Tännu haastettiin uudelleen oikeuteen vuonna 1659. Tuolloin hän oli vaatinut ruokaa eräässä talossa Eurakoskella, mutta oli jättänyt sen syömättä. Hän väitti, että hänelle oli annettu vain palanutta leipää, ja uhosi, että isäntäväki saisi kyllä vielä nähdä. Talon poika oli tullut mykäksi eikä kyennyt syömään kahteen viikkoon ja oli parantunut vasta kun Maisaa oli taivuteltu. Köylypolvelainen talonpoika kertoi, että hänen vaimonsa sairastui, koska eukkoa ei ollut tiedetty kutsua häihin. Tilanne oli korjaantunut, kun Maisa paransi vaimon suolalla.
Oikeudenkäynnissä Maisaa vaadittiin tunnustamaan tekonsa ja taikansa. Hän ei tunnustanut saaneensa aikaan mitään pahaa, vaan valitteli kuinka häntä vihattiin ja kadehdittiin. Kihlakunnanoikeus tuomitsi hänet kuolemaan maineensa perusteella, eikä kukaan halunnut vapauttaa häntä. Lautakunta selitti, ettei se voinut vapauttaa häntä hyvällä omallatunnolla vaan uskoi hänen olevan vaaraksi ihmisille ja eläimille. Maisan ei kuitenkaan tiedetty surmanneen ketään ihmistä. Tuomio jäi riippumaan Turun hovioikeuden ratkaisusta.
Kirjallisuutta

Koivisto O.: Euran, Honkilahden ja Kiukaisten historia I. Määritä julkaisija!
Nenonen M.: Noituus, taikuus ja noitavainot Ala-Satakunnan, Pohjois-Pohjanmaan ja Viipurin Karjalan maaseudulla vuosina 1620–1700. Määritä julkaisija!
Magburaka

| Magburaka |
| --- | --- |
 Magburakan keskustaa vuonna 2012.
 Magburaka
 Koordinaatit: 8.7234°N, 11.9490°W 
Valtio:   Sierra Leone
Maakunta:  Pohjoinen maakunta
Piirikunta:  Tonkolilin piirikunta
Väkiluku (2004):  16 313
Infobox OKVirheellinen NIMI-arvo: 
Magburaka  on Sierra Leonen Pohjoisen maakunnan 530 776 asukkaan Tonkolilin piirikunnan hallintokeskus. Vuonna 2004 kaupungin väkiluku oli 16 313. Magburaka sijaitsee Rokeljoen koillisrannalla, linnuntietä noin 21 kilometriä aluekeskus Makenista eteläkaakkoon ja noin 144 kilometriä pääkaupunki Freetownista itään.
Kaupunki on seudun maataloustuotannoin (mm. riisi, palmuöljy ja siemenet, tomaati, kolapähkinät) markkinapaikka. Siellä toimii muun muassa valtion sairaala, maan eliittikouluihin luettu valtiollinen poikien yläkoulu (Magburaka Government Secondary School for Boys), jota presidentti Ernest Bai Koroma kävi aikanaan, ja Magburakan tekninen opisto (tai Magburaka Technical Institute).
Piirikunnassa, Magburakan kaupungin koillispuolella toimii suuri African Minerals Ltd (AML) -kaivosyhtiön Tonkolilin (Bumbunan) rautamalmikaivos. Vuonna 2013, jolloin toiminnan ylösajo yhä jatkui, se tuotti jo 16,9 miljoonaa tonnia 57,6 prosentin rautapitoisuuden malmia. Kaivokselta johtaa kaivosyhtion pääosin omistama rautatie Makenin ja Lunsarin kaupunkien pohjoispuolitse rannikolle kaivosyhtiön Pepelin satamaterminaaliin. Kaivosyhtiön paikallisväestöä pahoin syrjivää toimintaa on esimerkiksi ihmisoikeusjärjestö Human Rights Watch kritisoinut.
Kaupungin postitoimisto vuonna 2012
Rautatieasema Magburakassa vuonna 2007
Aiheesta muualla

Kuvia tai muita tiedostoja aiheesta Magburaka Wikimedia Commonsissa
Marathónas (järvi)

| Marathónas Λίμνη Μαραθώνα |
| --- | --- |
 Marathónas-järvi.
Valtiot:   Kreikka
Paikkakunta:  Marathónas, Itä-Attika, Attika
Koordinaatit:  38°10′07″N, 23°54′00″E
Laskujoki:  Charadros (d) (käännä suomeksi) 
Mittaustietoja
Pinta-ala:  2,45 km²
Tilavuus:  41  hm3 
Suurin syvyys:  54 m
Valuma-alue:  118 km2 
 fiMarathónas 
Marathónas (kreik. Μαραθώνας, kath.kreik. Μαραθών, Marathón, eli (Τεχνητή) Λίμνη Μαραθώνα, (Technití) Límni Marathóna, Marathónaksen tekojärvi) on tekojärvi Attikassa itäisessä Keski-Kreikassa. Järven pinta-ala on 2,45 neliökilometriä. Marathónas on suurimmillaan noin 3,8 kilometriä pitkä ja noin 0,8 kilometriä leveä. Järven suurin syvyys on 54 metriä.
Marathónaksen tekojärvi ja sen pato.
Marathónaksen tekojärvi sijaitsee Marathónaksen kunnassa Itä-Attikassa linnuntietä noin 26 kilometriä koilliseen Ateenan keskustasta ja noin kuusi kilometriä länteen Marathónaksen kaupungista, josta se on saanut nimensä. Tekojärvi on muodostettu patoamalla Cháradros- ja Varnávas-joet. Pato rakennettiin vuosina 1926–1929. Patorakennelma on tehty betonista ja päällystetty tyylikkäästi Pentéli-vuoren marmorilla. Nykyisin järveen johdetaan vettä myös Ylíki- ja Mórnos-järvistä.
Marathónas-järvi toimi Ateenan vesihuollon päävesivarastona vuosina 1931–1959. Nykyään tehtävä on Mórnos-järvellä, ja Marathónasta käytetään vain hätätapauksissa.
Aiheesta muualla

Kuvia tai muita tiedostoja aiheesta Marathónas Wikimedia Commonsissa
Koripallon Euroopan-mestaruuskilpailut 2017 – Lohko A

Koripallon Euroopan-mestaruuskilpailujen 2017 Lohko A:ssa pelaavat Suomi, Ranska, Kreikka, Islanti, Puola ja Slovenia.
Sarjataulukko

| Sij>  | Joukkuen • k •  | O | V | H | TK | PK | KE | P | Karsinta |
| --- | --- | --- | --- | --- | --- | --- | --- | --- | --- |
| 1 |  Slovenia | 5 | 5 | 0 | 446 | 384 | +62 | 10 | Pudotuspelit |
| 2 |  Suomi | 5 | 4 | 1 | 426 | 408 | +18 | 9 | Pudotuspelit |
| 3 |  Ranska | 5 | 3 | 2 | 450 | 422 | +28 | 8 | Pudotuspelit |
| 4 |  Kreikka | 5 | 2 | 3 | 421 | 400 | +21 | 7 | Pudotuspelit |
| 5 |  Puola | 5 | 1 | 4 | 411 | 414 | −3 | 6 |  |
| 6 |  Islanti | 5 | 0 | 5 | 355 | 481 | −126 | 5 |  |
Ottelut > Slovenia vs. Puola

Slovenia  v  Puola
| 0 | 1 | 2 | 3 |
| --- | --- | --- | --- |
|  Slovenia  |  90–81  |   Puola |  |
 : 
|  (24–22, 29–24, 21–12, 16–23) |  (24–22, 29–24, 21–12, 16–23) |  (24–22, 29–24, 21–12, 16–23) |   |
|   |  Raportti |   |  |
|  Dragić 30 Randolph 10 Dončić 8 |  Pisteet Levypallot Syötöt |  Ponitka 22 Karnowski 12 Slaughter 6 |  |
Ottelut > Islanti vs. Kreikka

Islanti  v  Kreikka
| 0 | 1 | 2 | 3 |
| --- | --- | --- | --- |
|  Islanti  |  61–90  |   Kreikka |  |
 : 
|  (10–26, 23–11, 12–24, 16–29) |  (10–26, 23–11, 12–24, 16–29) |  (10–26, 23–11, 12–24, 16–29) |   |
|   |  Raportti |   |  |
|  Pálsson 21 Ermolinskij, Pálsson 4 Ermolinskij 5 |  Pisteet Levypallot Syötöt |  Pappas 20 Bourousis 8 Bourousis 4 |  |
Ottelut > Ranska vs. Suomi

Ranska  v  Suomi
| 0 | 1 | 2 | 3 |
| --- | --- | --- | --- |
|  Ranska  |  84–86 (ja.) |   Suomi |  |
 : 
|  (15–23, 18–9, 20–17, 19–23, 12–14) |  (15–23, 18–9, 20–17, 19–23, 12–14) |  (15–23, 18–9, 20–17, 19–23, 12–14) |   |
|   |  Raportti |   |  |
|  Fournier 25 Diaw 9 Diaw 3 |  Pisteet Levypallot Syötöt |  Markkanen 22 Markkanen 7 Koponen 8 |  |
Ottelut > Puola vs. Islanti

Puola  v  Islanti
| 0 | 1 | 2 | 3 |
| --- | --- | --- | --- |
|  Puola  |  91–61  |   Islanti |  |
 : 
|  (16–14, 25–15, 19–8, 31–24) |  (16–14, 25–15, 19–8, 31–24) |  (16–14, 25–15, 19–8, 31–24) |   |
|   |  Raportti |   |  |
|  Waczynski 15 Ponitka 10 Koszarek 5 |  Pisteet Levypallot Syötöt |  Vilhjalmsson 16 Baeringsson 7 Palsson 4 |  |
Ottelut > Kreikka vs. Ranska

Kreikka  v  Ranska
| 0 | 1 | 2 | 3 |
| --- | --- | --- | --- |
|  Kreikka  |  87–95  |   Ranska |  |
 : 
|  (15–27, 21–28, 21–20, 30–20) |  (15–27, 21–28, 21–20, 30–20) |  (15–27, 21–28, 21–20, 30–20) |   |
|   |  Raportti |   |  |
|   Printezis 22 Antetokounmpo 6 Sloukas 7 |  Pisteet Levypallot Syötöt |   Fournier 21 Lauvergne 11 Diaw 4 |  |
Ottelut > Suomi vs. Slovenia

Suomi  v  Slovenia
| 0 | 1 | 2 | 3 |
| --- | --- | --- | --- |
|  Suomi  |  78–81  |   Slovenia |  |
 : 
|  (22–22, 20–30, 21–13, 15–16) |  (22–22, 20–30, 21–13, 15–16) |  (22–22, 20–30, 21–13, 15–16) |   |
|   |  Raportti |   |  |
|   Markkanen 24 Huff 8 Koponen 9 |  Pisteet Levypallot Syötöt |   Dragic 29 Doncic 8 Vidmar 6 |  |
Ottelut > Ranska vs. Islanti

Ranska  v  Islanti
| 0 | 1 | 2 | 3 |
| --- | --- | --- | --- |
|  Ranska  |  115–79  |   Islanti |  |
 : 
|  (29–25, 20–17, 37–14, 29–23) |  (29–25, 20–17, 37–14, 29–23) |  (29–25, 20–17, 37–14, 29–23) |   |
|   |  Raportti |   |  |
|   De Colo 16 Heurtel 7 Westermann 6 |  Pisteet Levypallot Syötöt |   Stefansson 23 Stefansson 7 Vilhjalmsson 6 |  |
Ottelut > Slovenia vs. Kreikka

Slovenia  v  Kreikka
| 0 | 1 | 2 | 3 |
| --- | --- | --- | --- |
|  Slovenia  |  78–72  |   Kreikka |  |
 : 
|  (23–13, 12–17, 17–28, 26–14) |  (23–13, 12–17, 17–28, 26–14) |  (23–13, 12–17, 17–28, 26–14) |   |
|   |  Raportti |   |  |
|   Doncic 22 Vidmar 8 Dragic 4 |  Pisteet Levypallot Syötöt |   Sloukas 18 Printezis 8 Sloukas 6 |  |
Ottelut > Suomi vs. Puola

Suomi  v  Puola
| 0 | 1 | 2 | 3 |
| --- | --- | --- | --- |
|  Suomi  |  90–87 (ja.) |   Puola |  |
 : 
|  (18–8, 18–24, 16–20, 14–14, 24–21) |  (18–8, 18–24, 16–20, 14–14, 24–21) |  (18–8, 18–24, 16–20, 14–14, 24–21) |   |
|   |  Raportti |   |  |
|   Markkanen 27 Markkanen 9 Koponen 7 |  Pisteet Levypallot Syötöt |  Waczynski 18 Kulig 7 Koszarek 4 |  |